**Nummer:** 2224

**Titel:** Vejgodstransport

**Kort titel:** Vejgodstranspor

**Status:** GOD

**Godkendelsesperiode:** 02-06-2009 og fremefter

**Beskrivelse af jobområdet**

**Definition af jobområdet**

Inden for vejgodstransportområdet udføres transport af gods og varer i dertil indrettede køretøjer. Det drejer sig om lastbiler med og uden påhængskøretøjer og om varebiler.

Ud over kørsel og eftersyn af materiel udføres håndtering af gods på og ved lad, lastsikring, ruteplanlægning, håndtering af transportpapirer, kommunikation og service over for kunder.

Vejgodstransport udføres på grundlag af kendskab til almene sikkerhedskrav og trafiksikker adfærd.

Medarbejderen kan yde den nødvendige indsats ved tilskadekomst og sygdom i trafikale situationer og på arbejdspladsen.

Medarbejderen kan forebygge påvirkninger og skader og reagere hensigtsmæssigt ved brand samt ved farligt gods- og kemikalieuheld/ulykker.

Medarbejderen yder den nødvendige indsat, hvis der sker uheld i forbindelse med transporten, og skal i sit daglige arbejde forholde sig aktivt til at mindske arbejds- og belastningsskader og styrke egen sundhed på baggrund af sin viden om ergonomi, hvordan fysiske og psykiske belastningsfaktorer kan påvirke det enkelte menneske, og hvordan adfærd og holdninger kan påvirke arbejdslivet.

Medarbejderen kan sikre sig mod overfald ved at vælge hensigtsmæssige overnatningssteder og ved en sikkerhedsbevidst adfærd. Medarbejderen er bevidst om de sikkerhedskrav, som er en følge af den intensiverede kamp mod terrorisme, kriminalitet og menneskesmugling.

Kompetencen til at foretage sikker godshåndtering opnås enten gennem oplæring i virksomheden eller gennem en kombination af kompetencegivende uddannelse og virksomhedsoplæring.

Køretøjer, udstyr og materiel gennemgår en stadig teknologisk udvikling, herunder udstyr til hjælp for af- og pålæsning af gods, ruteplanlægning, aflæsning af driftsregnskab mm. Værktøjerne, der står til rådighed for godschaufføren, strækker sig fra opslag i håndbøger over anvendelse af IT-databaser til søgning på Internettet.

Vejgodstransport udføres af faglærte - og ufaglærte chauffører samt af administrative medarbejdere og mellemledere, eksempelvis kørselsledere og disponenter.

Vejgodstransport udføres for fremmed regning (vognmandskørsel) eller egen regning (firmakørsel).

Der skønnes at være beskæftiget ca. 60.000 medarbejdere inden for jobområdet.

Jobområdet omfatter følgende brancheområder:

- International vejgodstransport. Virksomhederne inden for dette brancheområde hører typisk til blandt de større inden for jobområdet. Hovedparten af de anvendte køretøjer er af typen trækker/trailer, resten af typen forvogn/anhænger og modulvogntog. Køretøjerne er ofte specialbyggede til transportopgaven, som fx kan være transport af temperaturfølsomt gods, enhedslaster, containere, stykgods, mv.

- National fragtkørsel. Virksomhederne spænder fra ganske små til mellemstore. De fleste af de anvendte køretøjer er sættevognstræk, men også forvogne anvendes. Der transporteres typisk stykgods.

- Distribution. Udføres af alle typer virksomheder fra enkeltmandsbetjente vognmandsfirmaer til store multinationale koncerner. De fleste af de anvendte køretøjer er sættevognstræk, men også forvogne anvendes. Mange af de specialbyggede køretøjer anvendes til transport af temperaturfølsomt gods.

- Trucking. Kørsel med fremmede sættevogne - udføres typisk af små og mellemstore virksomheder.

- Entreprenørkørsel herunder rotèrvogn. Udføres typisk af små og mellemstore virksomheder. Der anvendes specialbyggede køretøjer, ofte med påhængskøretøj.

- Containerkørsel og kørsel med modulvogntog. Udføres typisk af større, specialiserede transportvirksomheder, især til og fra de større havne og baneterminaler på det godkendte rutenet.

- Specialtransport. Udføres typisk med specialbyggede køretøjer fx langgods, sværgods, byggeelementer, autotransporter mv. Virksomheder, der udfører specialtransport, har typisk specialiseret sig i denne transportform.

- Salgschaufførkørsel. Chaufføren foretager direkte salg til forretninger og kiosker.

- Blandet vognmandskørsel. Udføres af alle typer virksomheder, spændende fra firmaer, som kun omfatter vognmanden til de allerstørste transportvirksomheder med køretøjer, der kan anvendes til mange formål.

- Budkørsel. Megen af denne type kørsel foretages af selvstændige vognmænd tilknyttet en central. Der anvendes typisk varebiler med en totalvægt op til 3.500 kg.

- Post og pakketransport. Udføres typisk af mellemstore og store nationale og internationale virksomheder. Der anvendes både varebiler op til 3.500 kg samt forvogne og sættevognstræk over 3.500 kg.

**Typiske arbejdspladser inden for jobområdet**

Jobområdet er kendetegnet af mange, meget små virksomheder, en del mellemstore og få store virksomheder. Virksomhederne inden for jobområdet spænder fra store internationale virksomheder til enkeltmands vognmandsforretninger og/eller budcentraler.

På de typiske arbejdspladser inden for jobområdet beskæftiger medarbejderne sig med transport af et blandet sortiment af godstyper. Nogle arbejdspladser omfatter, ud over chaufførfunktioner, tilknyttede arbejdsfunktioner på godsterminaler eller i varehoteller, hvor godset enten sorteres efter destinationer og omlæsses eller oplagres for en periode.

De typiske arbejdspladser inden for jobområdet er:

- Chaufførarbejdspladser, hvor der primært udføres operative opgaver.

- Mellemlederarbejdspladser, hvor der varetages kørselsforvaltning.

- Arbejdspladser for disponenter og selvstændige vognmænd.

Inden for jobområdet anvendes forskellige typer af køretøjer til de forskellige opgaver.

Der anvendes køretøjer af typerne trækker/trailer, forvogn/anhænger, modulvogntog, specialbyggede køretøjer til fx transport af temperaturfølsomt gods, farligt gods, containere og stykgods mm.

**Medarbejderne på arbejdspladserne inden for jobområdet**

De fleste godschauffører har opnået kompetencen gennem en kombination af virksomhedsoplæring og deltagelse på kurser. Mange har AMU´s grunduddannelse for godschauffører som baggrund. Ca. en tredjedel har en faglært uddannelse inden for et andet fag og ca. 5 % har en faglært uddannelse som chauffør.

Der er myndighedskrav knyttet til at føre varebil, lastbil og lastbil med påhængskøretøj for så vidt angår kørekort, fastsat af Justitsministeriet.

Færdselsstyrelsen har endvidere fastsat krav om en grundlæggende kvalifikationsuddannelse i forbindelse med førstegangserhvervelse af kørekort til køretøjer over 3.500 kg, for unge under 21 år er der endvidere fastsat særlige myndighedskrav til at føre køretøjer over 3.500 kg, og der er som udgangspunkt fastsat krav for alle førere af køretøjer over 3.500 kg om efteruddannelse. Færdselsstyrelsen fastsætter krav til personer, der ønsker tilladelse til at drive vognmandsvirksomhed.

Der er fastsat myndighedskrav af Arbejdstilsynet om certifikat for førere af gaffeltrucks.

Beredskabsstyrelsen har fastsat myndighedskrav om ADR-bevis for medarbejdere, der transporterer farligt gods på landevej.

Når en godschauffør foretager et jobskifte, sker det meget ofte inden for jobområdet. I nogle tilfælde skiftes dog til et job som chauffør inden for personbefordring.

Enkelte chauffører ansættes som mellemledere med funktion som kørselsledere eller disponenter.

Mellemledere - fx kørselsforvaltere - bliver ofte rekrutteret blandt de chauffører, som har erhvervet sig teoretiske kvalifikationer eller blandt de administrative medarbejdere.

De medarbejdere, der søger eller har beskæftigelse inden for jobområdet, har generelle og personlige kompetencer, specifikt læse-, skrive-, regne- og IT-kompetencer, således at de kan anvende og varetage registrerings-, kontrol- og planlægnings- og beregningsopgaver.

De typiske operative medarbejdere inden for vejgodstransportområdet er mænd. Relativt få medarbejdere er kvinder, flygtninge og indvandrere. Mange operative medarbejdere inden for jobområdet har problemer med de grundlæggende almene færdigheder, såsom at læse, skrive og regne. Endvidere er der problemer med de almene og faglige IT-kvalifikationer. Medarbejdere i virksomheder, der udfører international vejgodstransport, har behov for fremmedsprogsfærdigheder.

**Arbejdsorganisering på arbejdspladserne inden for jobområdet**

Godschaufføren arbejder typisk alene, men med megen kundekontakt. Dog er der blandt de største virksomheder i branchen sket en begyndende udvikling hen mod at arbejde i teams, hvilket vil sige i mindre selvstyrende grupper. Arbejdstiderne er vekslende og med meget store krav til fleksibilitet.

Mange godschauffører skal kunne klare at tilpasse løsningen af transportopgaven til uforudsete situationer.

**Beskrivelse af de tilhørende arbejdsmarkedsrelevante kompetencer**

**Eftersyn og vedligehold af transportmateriel samt udførelse af rationel, defensiv, sikker og økonomisk kørsel**

**Kort beskrivelse af kompetencen og dens anvendelse i jobområdet**

Medarbejderen kan efterse og foretage den vedligeholdelse, som transportmateriellets manual, virksomhedens politik og de til enhver tid gældende myndighedskrav for området foreskriver. Medarbejderen kan vurdere, hvornår der skal rekvireres reparation af materiel.

Medarbejderen kan udføre ruteplanlægning, således at vejgodstransporten lever op til alle til enhver tid gældende regler inden for vejgodstransport, køre- og hviletider, arbejdstidsregler, færdselsregler mv. Og således, at kravet om en rationel transport i forhold til ovenstående regler og retningslinjer kan gennemføres.

Medarbejderen kan udføre defensiv og hensynsfuld kørsel. Medarbejderen kan forholde sig aktivt til at mindske arbejds- og belastningsskader og styrke egen sundhed på baggrund af sin viden om ergonomi, hvordan fysiske og psykiske belastningsfaktorer kan påvirke det enkelte menneske, og hvordan adfærd og holdninger kan påvirke arbejdslivet.

Medarbejderen kan udføre sikker, risikobevidst og uheldsforebyggende kørestil med sikkerhed for det gods, der transporteres samt materiel og øvrige trafikanter. Medarbejderen har en grundlæggende forståelse for elementær sikkerhed på arbejdspladsen, så vedkommende kan anvende sin viden ved løsning af opgaver, som indebærer sikkerhedsmæssige risici.

Medarbejderen kan med køreteknisk indsigt udføre transporter energi- og miljørigtigt, således at miljøet belastes mindst muligt af transporten, samt at de økonomiske omkostninger ved transporten holdes inden for den ramme, der er nødvendig.

Medarbejderen har gode læse- og regnefærdigheder og grundlæggende kendskab til IT, således at tilladelser, regler og dokumenter, der findes anvendelse for inden for vejgodstransport, kan håndteres. Medarbejderen kan navigere inden for den elektroniske teknologi for at holde sig opdateret inden for skiftende regler. Endvidere er der behov for IT-færdigheder i forbindelse med udfyldelse af dokumenter, der knytter sig til vejgodstransport.

I mange tilfælde forudsættes det, at medarbejderen kan læse og for forstå dokumenter på engelsk eller tysk.

**Teknologi og arbejdsorganisering**

Transportmateriel gennemgår en stadig teknologisk udvikling. Lastbiler bliver udstyret med mere og mere avanceret udstyr, som både kan støtte, men også overvåge godschaufførens evne til at udføre rationel, hensynsfuld, sikker og økonomisk kørsel.

Den enkelte godschauffør har ansvaret for at foretage de eftersyn og den vedligeholdelse, som materiellets manual og virksomhedens politik på området foreskriver, og medarbejderen skal kende de krav, som færdselsloven stiller samt være opmærksom på Arbejdstilsynets anvisninger.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Godschaufføren skal være i besiddelse af gyldigt kørekort til kat. B (personbil under 3.500 kg), kat. C (lastbil over 3.500 kg) og typisk også kat. E (påhængskøretøj over 750 kg) samt chaufføruddannelsesbevis.

**Kompetencens udbredelse på arbejdspladser i jobområdet**

Kompetencen bliver i større og større grad udbredt i branchen, da den er en del af den lovpligtige kvalifikationsuddannelse og den lovpligtige efteruddannelse.

**Beskrivelse af de tilhørende arbejdsmarkedsrelevante kompetencer**

**Kendskab til vejgodstransportområdets konkurrenceforhold, organisering og økonomi**

**Kort beskrivelse af kompetencen og dens anvendelse i jobområdet**

Medarbejderen har forståelse for branchens konkurrenceforhold samt for de økonomiske sammenhænge i en transportvirksomhed, herunder især hvordan den enkelte transportydelse påvirker den samlede økonomi i virksomheden. Den enkelte medarbejder bliver bevidst om de økonomiske konsekvenser af sit ansvar i den samlede logistikkæde.

Medarbejderen har grundlæggende kendskab til driftsøkonomiske principper, fx faste og variable omkostninger.

Medarbejderen har indsigt i vejgodstransportområdets konkurrenceforhold og organisering.

**Teknologi og arbejdsorganisering**

I mange virksomheder er der i lastbilen teknisk udstyr til aflæsning af drifts- og vedligeholdelsesomkostninger mv. Dette stiller i mange tilfælde krav til medarbejderens IT-kvalifikationer.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Alle medarbejdere skal besidde disse kompetencer.

**Beskrivelse af de tilhørende arbejdsmarkedsrelevante kompetencer**

**Levering af kvalitet og service inden for vejgodsområdet**

**Kort beskrivelse af kompetencen og dens anvendelse i jobområdet**

Medarbejderen kan levere god kundeservice efter virksomhedens principper og standarder, - herunder afværge konflikter i forhold til kunder, kolleger og samarbejdspartnere. Denne service kan også leveres over for udenlandske kunder og samarbejdspartnere.

Medarbejderen kan levere den rette kvalitet i udførelsen af sit arbejde og sine funktioner i henhold til virksomhedens kvalitetsstandarder. Det er vigtigt, at medarbejderen kender egen virksomheds kvalitetsnormer og -system samt servicekoncept.

Medarbejderen skal have en god forståelse for virksomhedens, kollegers og samarbejdspartneres kulturelle forskelligheder.

Medarbejderen er i besiddelse af den fleksibilitet og samarbejdsevne mv., som gør, at arbejdet kan udføres med høj kvalitet og stor grad af service, og forstår betydningen af den personlige fremtræden over for virksomhedens kunder og samarbejdspartnere.

De fleste medarbejdere har en bred kundekontakt og fungerer som virksomhedens ansigt udadtil. Der arbejdes ofte med stramme deadlines og med en vis sikkerhedsrisiko for personer og materiel.

**Teknologi og arbejdsorganisering**

Kvalitetsstyrings og -sikringssystemer er normale styringsparametre hos operatørerne og er under fortsat teknologisk udvikling.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Kundeservice og samarbejdsevne er af afgørende betydning for alle virksomheder inden for området. Derfor skal kompetencen beherskes af alle medarbejdere, der har kundekontakt.

**Beskrivelse af de tilhørende arbejdsmarkedsrelevante kompetencer**

**Planlægning og gennemførelse af vejgodstransporter**

**Kort beskrivelse af kompetencen og dens anvendelse i jobområdet**

For at kunne planlægge og gennemføre vejgodstransporter lokalt, nationalt og internationalt skal medarbejderen have en grundlæggende læsekompetence. Det forudsættes, at medarbejderen kan anvende IT-baseret kommunikationsudstyr og PC. Medarbejderen kan desuden anvende kendskab til logistik og forsyningskæder ved planlægning og gennemførelse af arbejdsopgaverne.

**Teknologi og arbejdsorganisering**

Den anvendte teknologi strækker sig fra færdighed i at slå op i kortbøger over at kunne foretage en rationel ruteplanlægning til at kunne anvende PC-baserede ruteplanlægningsværktøjer samt navigationsudstyr.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

**Kompetencens udbredelse på arbejdspladser i jobområdet**

Mange operative medarbejdere inden for jobområdet skal beherske denne kompetence på grundlæggende niveau, og stadig flere skal fx kunne anvende navigationsudstyr og satellitkommunikation.

For så vidt angår planlægning af vejgodstransporter, skal mange mellemledere og selvstændige vognmænd også beherske denne kompetence.

**Beskrivelse af de tilhørende arbejdsmarkedsrelevante kompetencer**

**Vejgodstransport**

**Kort beskrivelse af kompetencen og dens anvendelse i jobområdet**

Medarbejderen kan udføre forskellige former for godskørsel, fx distributionskørsel, entreprenørkørsel, fragtmandskørsel, kørsel med container eller eksportkørsel.

Medarbejderen kan i nogle tilfælde udføre specialiserede transporter med særlige godstyper såsom autotransport, tømmertransport mv.

Medarbejderen kan udføre sikker godshåndtering, herunder:

- Foretage korrekt fordeling af lasten på lastbilen.

- Foretage sikker af- og pålæsning af gods med anvendelse af forskellige og til lejligheden passende typer af hjælpeudstyr.

- Surre og stuve lasten korrekt efter gældende normer og forskrifter, samt anvende forskellige surrings- og stuvningsmaterialer og hydrauliske lad- og læssesystemer.

- Indstille og kontrollere temperaturen ved temperaturfølsomt gods.

- Håndtere transport med værdigods, herunder kunst, smykker, værdipapirer og andet let omsætteligt gods, efter gældende regler og forskrifter.

**Teknologi og arbejdsorganisering**

De fleste virksomheder er specialiserede inden for én type vejgodstransport, men der findes virksomheder, som omfatter flere arbejdsområder, og hvor godschaufføren veksler mellem arbejdsopgaverne.

De fleste godschauffører arbejder typisk i en årrække inden for et arbejdsområde. Hvis de skifter til en ny virksomhed, vil de typisk bevare beskæftigelse inden for vejgodstransportområdet.

De køretøjer, der anvendes, er ofte bygget specielt til formålet.

Teknologien, som anvendes i forbindelse med godshåndtering, er i konstant udvikling, og det er stadig alene godschaufførens ansvar, at godshåndteringen bliver udført korrekt og sikkert.

I nogle tilfælde foretages af- og pålæsningen af terminalarbejdere, men det er chaufførens ansvar at påse, at der efterfølgende kan foretages en sikker transport.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Medarbejderen skal være i besiddelse af ét eller flere af følgende certifikater og beviser:

- Kørekort til personbil (B), lastbil (C) og påhængsvogn (E).

- Chaufføruddannelsesbevis.

- Certifikat til gaffeltruck A eller B.

- ADR-bevis til vejtransport af farligt gods, som skal fornys hvert 5. år.

**Kompetencens udbredelse på arbejdspladser i jobområdet**

Alle operative medarbejdere inden for jobområdet skal beherske denne kompetence.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | **EUU** | **Varighed****i dage** |  | **Tilknyttet i perioden** |
| --- | --- | --- | --- | --- |
| 31863-D | Kørsel med sættevogn | AK | 5,0 |  | 01-01-2010 og fremefter |
| 40041 | Den personlige uddannelses- og jobplan | AA | 2,0 |  | 09-09-2014 og fremefter |
| 40065 | Uheldforebyggelse for erhvervschauffører | AK | 1,0 |  | 21-03-2014 og fremefter |
| 40137 | Fagunderstøttende dansk som andetsprog for F/I | AP | 10,0 |  | 01-01-2010 og fremefter |
| 40390 | Psykisk arbejdsmiljø i faglærte og ufaglærte job | AD | 2,0 |  | 01-07-2013 til 30-09-2015 |
| 40391 | Arbejdsmiljø inden for faglærte og ufaglærte job | AD | 2,0 |  | 01-07-2013 til 30-09-2015 |
| 40392 | Ergonomi inden for faglærte og ufaglærte job | AD | 2,0 |  | 01-07-2013 og fremefter |
| 40457 | Kørsel med modulvogntog | AK | 2,0 |  | 01-01-2010 og fremefter |
| 40459 | Køreteknik - vanskelige trafikale situationer | AK | 2,0 |  | 01-01-2010 og fremefter |
| 40460 | Køreteknik og manøvrering | AK | 2,0 |  | 01-01-2010 og fremefter |
| 40503 | Praktikvejlederens kommunikation med elev/lærling | AD | 2,0 |  | 01-07-2013 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 01-01-2010 og fremefter |
| 40533 | Introduktion til et brancheområde (F/I) | AP | 40,0 |  | 01-01-2010 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 01-01-2010 og fremefter |
| 40535 | Introduktion til det danske arbejdsmarked (F/I) | AP | 3,0 |  | 01-01-2010 og fremefter |
| 40715 | Transport af mælk og mejeriprodukter | AK | 3,0 |  | 01-01-2010 og fremefter |
| 40903 | Håndtering af mælk og mejeriprod. under deltransp. | AK | 2,0 |  | 22-12-2009 og fremefter |
| 40920 | Transport af fødevarer med kølevogn | AK | 2,0 |  | 01-01-2010 og fremefter |
| 42730 | Introduktion til førstehjælp på jobbet | AP | 0,4 |  | 01-01-2010 og fremefter |
| 42845 | Grundlæggende flakkøretøjer | AK | 2,0 |  | 14-04-2010 og fremefter |
| 42851 | Sikker adfærd - nul arbejdsulykker | AK | 1,0 |  | 26-05-2010 og fremefter |
| 42903 | Køreteknik ajourføring | AK | 1,0 |  | 22-06-2010 og fremefter |
| 43343 | Praktik for F/I | AP | 48,0 |  | 01-01-2010 og fremefter |
| 43959 | International godstransport | AK | 5,0 |  | 01-01-2010 og fremefter |
| 43960 | Transport af temperaturfølsomt gods | AK | 5,0 |  | 01-01-2010 og fremefter |
| 43962 | Køreteknik og ny teknologi | AK | 2,0 |  | 01-01-2010 og fremefter |
| 44012 | Sundhed for godschauffører | AK | 2,0 |  | 01-11-2010 og fremefter |
| 44722 | Køre- og hviletidsregler | AK | 1,0 |  | 01-01-2010 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 01-07-2013 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 01-07-2013 og fremefter |
| 45075 | Brug af diagramark og kontrolapparat | AK | 1,0 |  | 01-01-2010 og fremefter |
| 45079 | Transportpapirer inden for vejtransport | AK | 1,0 |  | 01-01-2010 og fremefter |
| 45080 | Energirigtig kørsel | AK | 3,0 |  | 01-01-2010 og fremefter |
| 45082 | Manøvrering, forsikringer og færdselsregler | AK | 3,0 |  | 01-01-2010 og fremefter |
| 45083 | Arbejdsulykker og adfærd i nødsituationer | AK | 3,0 |  | 01-01-2010 og fremefter |
| 45107 | Sundhed, sikkerhed, service og logistik | AK | 3,0 |  | 01-01-2010 og fremefter |
| 45110 | Håndtering af olie- og kemikalieaffald | AK | 3,0 |  | 01-01-2010 og fremefter |
| 45112 | Vedligeholdelse af transportmateriel | AK | 5,0 |  | 01-01-2010 til 30-09-2015 |
| 45114 | Kørsel med vogntog, kategori C/E | AK | 20,0 |  | 01-01-2010 og fremefter |
| 45115 | Energirigtig kørsel, kategori B | AK | 3,0 |  | 01-01-2010 og fremefter |
| 45122 | Køreteknik | AK | 2,0 |  | 01-01-2010 og fremefter |
| 45126 | Køreteknik, miljø og arbejdsfunktioner | AK | 3,0 |  | 01-01-2010 og fremefter |
| 45215 | Grundlæggende faglig regning | AP | 2,0 |  | 09-01-2015 og fremefter |
| 45259 | Sikkerhedsuddannelse ved farligt gods | AK | 1,0 |  | 01-01-2010 og fremefter |
| 45261 | Kundeservice | AK | 3,0 |  | 01-01-2010 og fremefter |
| 45310 | Lastsikring og stuvning af gods | AK | 3,0 |  | 01-01-2010 og fremefter |
| 45347 | Grundlæggende faglig matematik | AP | 3,0 |  | 09-01-2015 og fremefter |
| 45362 | Personlig udvikling til arbejde og uddannelse | AA | 5,0 |  | 01-01-2010 og fremefter |
| 45363 | Kunde/leverandørforhold for operatører | AA | 1,0 |  | 01-01-2010 og fremefter |
| 45371 | Kvalitetsstyring i virksomheden | AA | 3,0 |  | 01-01-2010 og fremefter |
| 45511 | Faglig læsning | AP | 2,0 |  | 09-01-2015 og fremefter |
| 45536 | Faglig skrivning | AP | 3,0 |  | 09-01-2015 og fremefter |
| 45545 | Dansk som andetsprog for F/I, basis | AP | 40,0 |  | 09-01-2015 og fremefter |
| 45567 | Dansk som andetsprog for F/I, alment niveau | AP | 40,0 |  | 09-01-2015 og fremefter |
| 45569 | Dansk som andetsprog for F/I, udvidet niveau | AP | 40,0 |  | 09-01-2015 og fremefter |
| 45571 | Fagunderstøttende dansk som andetsprog for F/I | AP | 10,0 |  | 09-01-2015 og fremefter |
| 45572 | Dansk som andetsprog for F/I, basis | AP | 40,0 |  | 01-01-2010 og fremefter |
| 45573 | Dansk som andetsprog for F/I, alment niveau | AP | 40,0 |  | 01-01-2010 og fremefter |
| 45574 | Dansk som andetsprog for F/I, udvidet niveau | AP | 40,0 |  | 01-01-2010 og fremefter |
| 45917 | Praktikvejledning af eud-elever/lærlinge | AF | 1,0 |  | 01-01-2010 og fremefter |
| 46493 | Konflikthåndtering | AK | 3,0 |  | 23-08-2010 og fremefter |
| 46913 | ADR Grund- og Specialiseringskursus Kl. 1+7+Tank | AK | 6,0 |  | 29-09-2011 og fremefter |
| 47120 | Brancherettet kørsel, m. high fidelity simulator | AK | 1,0 |  | 21-12-2011 og fremefter |
| 47121 | Defensiv kørsel og manøv. m. high fidelity simul. | AK | 1,0 |  | 21-12-2011 og fremefter |
| 47122 | Energirigtig kørsel, m. high fidelity simulator | AK | 1,0 |  | 21-12-2011 og fremefter |
| 47668 | Grundlæggende faglig regning | AP | 2,0 |  | 01-07-2013 og fremefter |
| 47669 | Grundlæggende faglig matematik | AP | 3,0 |  | 01-07-2013 og fremefter |
| 47670 | Faglig læsning | AP | 2,0 |  | 01-07-2013 og fremefter |
| 47671 | Faglig skrivning | AP | 3,0 |  | 01-07-2013 og fremefter |
| 47677 | Natdistribution for godschauffører i byområder | AK | 2,0 |  | 19-08-2013 og fremefter |
| 47694 | ADR Grund- og Specialiseringskursus - Klasse 1 | AK | 3,6 |  | 27-06-2013 og fremefter |
| 47695 | ADR Grund- og Specialiseringskursus - Klasse 1 + 7 | AK | 4,2 |  | 27-06-2013 og fremefter |
| 47696 | ADR Grund- og Specialiseringskursus - Tank + Kl. 1 | AK | 5,4 |  | 27-06-2013 og fremefter |
| 47700 | ADR Grund- og Specialiseringskursus - Klasse 7 | AK | 3,6 |  | 27-06-2013 og fremefter |
| 47701 | ADR Grund- og Specialiseringskursus - Tank | AK | 4,7 |  | 27-06-2013 og fremefter |
| 47702 | ADR Grund- og Specialiseringskursus Kl. 7+Tank | AK | 5,4 |  | 27-06-2013 og fremefter |
| 47703 | ADR Specialiseringskursus - Klasse 1 | AK | 1,3 |  | 27-06-2013 og fremefter |
| 47704 | ADR Specialiseringskursus - Klasse 7 | AK | 1,3 |  | 27-06-2013 og fremefter |
| 47705 | ADR Specialiseringskursus - Tank | AK | 1,9 |  | 27-06-2013 og fremefter |
| 47706 | ADR Repetition - Grundkursus | AK | 1,7 |  | 27-06-2013 og fremefter |
| 47707 | ADR Repetition - Grundkursus + Klasse 1 | AK | 2,3 |  | 27-06-2013 og fremefter |
| 47708 | ADR Repetition - Grundkursus + Klasse 1 + Klasse 7 | AK | 2,9 |  | 27-06-2013 og fremefter |
| 47709 | ADR Repetition - Grundkursus + Klasse 7 | AK | 2,3 |  | 27-06-2013 og fremefter |
| 47714 | ADR Repetition - Grundkursus + Tank | AK | 2,7 |  | 27-06-2013 og fremefter |
| 47716 | ADR Repetition - Grundkursus + Tank + Klasse 1 | AK | 3,3 |  | 27-06-2013 og fremefter |
| 47717 | ADR Repetition - Grundkursus + Tank + Kl.1 + Kl.7  | AK | 3,8 |  | 27-06-2013 og fremefter |
| 47718 | ADR Repetition - Grundkursus + Tank + Klasse 7 | AK | 3,3 |  | 27-06-2013 og fremefter |
| 47745 | Grundlæggende kvalifikationer for varebilschauffør | AK | 3,0 |  | 08-10-2013 og fremefter |
| 47848 | EU-Efteruddannelse for godschauffører - oblig. del | AK | 3,0 |  | 03-02-2014 og fremefter |
| 47854 | Godstransport med lastbil | AK | 30,0 |  | 03-02-2014 og fremefter |
| 47855 | Intensiv grundlæggende kval.uddannelse - lastbil  | AK | 20,0 |  | 03-02-2014 og fremefter |
| 47856 | Grundlæggende kvalifikationsuddannelse - lastbil | AK | 40,0 |  | 03-02-2014 og fremefter |
| 47857 | Godstransport med lastbil samt grundl. kval.uddan. | AK | 50,0 |  | 03-02-2014 og fremefter |
| 47961 | Energiøkonomisk kørsel for erhvervschauffører | AK | 1,0 |  | 01-04-2014 og fremefter |
| 48012 | Instruktører og elever i praktikcentret | AP | 2,0 |  | 18-12-2014 og fremefter |
| 48013 | Mål og læring i praktikcentret | AP | 2,0 |  | 18-12-2014 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 20-04-2015 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 20-04-2015 og fremefter |